Trolla skole ble grunnlagt i 1859 og erstattet i praksis en eldre omgangskole i Bymarka som ble grunnlagt i 1806. Det første faste skolebygget lå ved Iver Trøans vei nummer 4. Skolen ble benyttet av barn som bodde i husstander med tilknytning til Trolla Brug og fra flere nærliggende plasser i Bymarka. Paul Fjermstad (1841–1921), som siden ble politiker og stortingsrepresentant, arbeidet som nyutdannet lærer ved Trolla skole i 1860-årene.